kardosdrur/scandi-wiki huggingface dataset:
Züssow

Züssow er en administrationsby og kommune i det nordøstlige Tyskland, beliggende i Amt Züssow i den nordlige del af Landkreis Vorpommern-Greifswald. Landkreis Vorpommern-Greifswald ligger i delstaten Mecklenburg-Vorpommern.

Geografi 
Züssow er beliggende 10 kilometer nordøst for Gützkow, omkring 18 kilometer sydvest for Wolgast og 19 kilometer sydøst for Greifswald. Züssow ligger i et let kuperet område mellem 32 og 41 moh. Mod sydøst ligger enden af Oldenburger, Nepziner og Karlsburgerskovene. I Oldenburgerskoven findes naturschutzgebiet Kesselmoore.

I kommunen ligger landsbyerne:
 Nepzin
 Oldenburg
 Radlow (Züssow)
 Ranzin
 Thurow
 Züssow

og bebyggelsen:
 Wilhelmshöh

Nabokommuner 
Nabokommuner er Groß Kiesow mod nordvest og nord, Karlsburg mod øst, Klein Bünzow mod sydøst, Schmatzin mod syd, byen Gützkow mod sydvest og Gribow mod vest.

Eksterne kilder og henvisninger 

 Amt Züssow
 Gemeinde Züssow

Byer i Mecklenburg-Vorpommern
Kommuner i Mecklenburg-Vorpommern
Amt Züssow
Byer i Kreis Vorpommern-Greifswald
Alexander Cambridge af Teck, 1. jarl af Athlone

Prins Alexander Cambridge af Teck, fra 1917: 1. jarl af Athlone (døbt 14. april 1874 på Kensington Palace, London, død 16. januar 1957 sammensted) var en britisk prins af tysk–ungarsk oprindelse. Han tilhørte en ikke–arveberettiget (morganatisk) sidelinje af det württembergske kongehus.

Alexander Cambridge var generalguvernør i Sydafrika i 1924–1930 og i Canada i 1940–1946.

Forfædre 
Alexander Cambridge var sønnesøn af Alexander af Württemberg (1804–1885).

Alexander var oldesøn af Ludvig, prins af Württemberg, Henriette af Nassau-Weilburg (1780–1857), Georg 3. af Storbritannien, Charlotte af Mecklenburg-Strelitz, den danske general Frederik af Hessen-Kassel (1747–1837) og Karoline Polyxene af Nassau-Usingen. 

Alexander Cambridge var tipoldesøn af regerende hertug Frederik 2. Eugen af Württemberg, fyrste Karl Christian af Nassau-Weilburg og den hollandske regentinde Caroline af Oranien-Nassau-Diez, Frederik Ludvig af Wales og Augusta af Sachsen-Gotha (forældre til dronning Caroline Mathilde af Danmark–Norge) samt Frederik 2. af Hessen-Kassel og Marie af Storbritannien.

Familie 
Alexander Cambridge var bror til dronning Mary af Storbritannien og svoger til kong Georg 5. af Storbritannien. 

Han var gift med Prinsesse Alice, grevinde af Athlone. Hun var sønnedatter af dronning Victoria af Storbritannien. 

Alexander Cambridge og prinsesse Alice blev forældre til
 Lady May Abel Smith (født prinsesse May af Teck) (1906–1994).
 Rupert Cambridge, vicegreve Trematon (født prins Rupert Alexander George af Teck) (1907–1928).
 Prins Maurice af Teck (29. marts 1910–14. september 1910). 

Huset Württemberg (linjen Teck/Cambridge)
Kongelige fra Storbritannien
Sydafrikas generalguvernører
Johan Philip Rogert Fønss

Johan Philip Rogert Fønss (født 29. februar 1796 i Viborg, død 25. september 1882 på Sophienholm) var en dansk godsejer, bror til Niels Basse Fønss og far til Waldemar Fønss.

Han var søn af overkrigskommissær Frederik Jørgen Fønss (1760-1798) og Antonette Elisabeth Dorothea Ring (1776-1816). Den 18. maj 1804 blev Fønss optaget i adelsstanden, og 1828 blev han kammerjunker og 1840 hofjægermester og 1850 kammerherre. Han ejede fra 1829 til 1844 Søbysøgaard og fra 1845 til 1851 Dronninggaard.

Han ægtede 31. december 1828 på Søbysøgaard Marie Elisabeth "Elise" Hillerup (født 14. marts 1794 på Asdal, død 2. febuar 1861 i København), datter af justitsråd Søren Hillerup til Bramstrup og Søbysøgaard og Ingeborg Margrethe født Hillerup.

Kilder 
 Danmarks Adels Aarbog 1945

Johan Philip Rogert
Godsejere fra Danmark
Kammerherrer fra Danmark
Hofjægermestre fra Danmark
Personer fra Viborg
Danskere i 1800-tallet
Waldemar Fønss

Waldemar Fønss (født 9. august 1829, død 25. juli 1850 ved Isted) var en dansk officer.

Han var søn af Johan Philip Rogert Fønss og Marie Elisabeth "Elise" Hillerup, blev 1844 kadet, 1848 sekondløjtnant i 3. Reservejægerkorps, blev 1849 forsat til 12. Bataljon og samme år karakteriseret premierløjtnant. Under Treårskrigen faldt han i slaget ved Isted.

Han er begravet i Mariekirke i Flensborg.

Kilder 
 Danmarks Adels Aarbog 1945

Waldemar
Officerer fra Danmark
Faldne danske militærfolk
Personer i Treårskrigen fra Danmark
Christian Førslev

Carl Christian Jacob Førslev (født 27. januar 1891 i Sneslev, Førslev Sogn, død mellem 21. januar og 31. marts 1959) var en dansk officer, gift med Harriet Førslev.

Han var søn af gårdejer Jacob Hansen og hustru Louise født Schou og kom på Hærens Elevskole 1905, blev premierløjtnant i artilleriet 1914 og blev student, privat dimitteret, 1918. Han gennemgik flyveteknisk kursus ved Hærens tekniske Korps 1918-19, fik ingeniørdiplom fra École supérieure d'Aéronautique et de Construction mécanique 1919-20 og certifikat som militærflyver 1918.

Førslev var tjenstgørende i Flyvekorpsets ledelse fra 1923, blev kaptajn 1925 og chef for Flyveskolen 1926, blev translatør i fransk 1928, oberstløjtnant og chef for Flyvekorpset 1931, generalinspektør og chef for Hærens Flyvertropper 1932 og oberst 1934. Han bidrog til og redigerede 25 Aars Flyvning ved Hæren (1937), og under besættelsen var han militær medarbejder ved Politiken. 

Efter besættelsen var han militærattaché og militær luftattaché ved Danmarks ambassade i Washington D.C. fra 1945 til 1950 og tillige ved gesandtskabet i Ottawa fra 1947 til 1950, blev generalmajor 1946, var forbindelsesofficer for Danmark ved Atlantpagtens militærkomités stående gruppe i Washington 1949-50, generalløjtnant 1950 samt den første chef for Flyvevåbnet fra 1950. Denne nye rolle gav dog en masse problemer: For det første forløb sammensmeltningen af Hærens og Søværnets flyveafdelinger ikke smertefrit. For det andet skabte den danske pilot i engelsk tjeneste Kaj Birksted problemer, og disse blev ikke mindre af, at forsvarsministeren Rasmus Hansen, som Førslev ikke stod på god fod med, nægtede at acceptere Birksteds opsigelse. Samtidig blev det nye Flyvevåben plaget af en del flyulykker, som vakte bekymring i befolkningen. Derfor hidkaldte regeringen 1954 den britiske luftmarskal Hugh Saunders som rådgiver. Det blev for meget for Førslev, som i 1955 gik af som chef for Flyvevåbnet. Han stod derefter til rådighed for Forsvarsministeriet og fik afsked 1956. Den 21. januar 1959 forsvandt han fra sit hjem og blev to måneder senere fundet druknet i Furesøen.

Han modtog Ridderkorset af Dannebrogordenen 1931, blev Dannebrogsmand 1934, Kommandør 1946 og Kommandør af 1. grad 1951 og fik Storkorset af Dannebrogordenen 1955 og bar Hæderstegnet for god tjeneste ved Hæren samt en række udenlandske ordener. I 1950 blev Førslev indvalgt i Det Kongelige Danske Geografiske Selskabs råd og i 1951 i Selskabets bestyrelse. 

Han blev gift 1. gang 17. november 1922 med NN. Ægteskabet blev opløst 21. januar 1930. Gift 2. gang 24. december 1930 med Harriet Maybell Bertelsen. Han er begravet på Søllerød Kirkegård.

Kilder 
Kraks Blå Bog 1957 Online-udgave
 

Personer i Dansk Biografisk Leksikon
Personer i Kraks Blå Bog (afdøde)
Generaler i Flyvevåbnet
Storkors af Dannebrog
Danskere i 1900-tallet
Journalister ved Politiken
Naturpark Maribosøerne

Naturpark Maribosøerne er en dansk dansk  naturpark på Lolland, bestående af søerne omkring Maribo, og områder omkring dem. Søområdet har i alt 1140 hektar vandspejl, og består af de  fire søer Søndersø, Røgbølle Sø, Hejrede Sø og Nørresø, der er omkranset af store skov- og moseområder.

Landskabet  
Landskabet er varierende , og søerne er  omkranset af store skov- og moseområder og dyrkede marker, med herregårdene Søholt, Ulriksdal og Engestofte liggende tæt ved søerne.  Søerne præges af mængder af små bugter og andre uregelmæssige bredder, en form der skyldes deres dannelse i sidste istid. Isens påvirkning præger også det øvrige landskab, idet man i de omgivende landområder finder nogle af Lollands højeste bakker. De er dog ikke højere end lidt over 20 m. I en lille skov syd for Hejrede Sø ligger ikke mindre end 55 høje fra bronzealderen samlet. Søerne er forbundet med hinanden og har kun ét enkelt afløb, nemlig fra Nørresø via Hunsåen til Smålandshavet. Søerne er alle forholdsvis lavvandede og næringsrige.
Søerne kan opleves med turbåden Anemonen der har både non-stop rundture og guidede ture med naturvejleder.

Det meste af området er privatejet, hovedsageligt af de omliggende godser, men Lolland Kommune ejer øerne Hestø, Fruerø og Præstø i Søndersø, og der er offentlig adgang til de tre øer.

Naturbeskyttelse
Området er en del af Natura 2000-område nr. 177 Maribosøerne, og er både habitatområde og fuglebeskyttelsesområde, og Maribo Vildtreservat lægger begrænsninger i jagten. Et areal på 1195 hektar omkring Maribosøerne blev fredet i  1957.

Kilder

Eksterne henvisninger 
 Naturparkens websted

Maribosøerne
Lolland
Maribo
Lokaliteter i Lolland Kommune
Naturbeskyttelse i Danmark
Etableret i 2015
Ydre enhed

Ved ydre enheder, også kaldet perifere enheder, forstås en lang række enheder, der kan kobles til en computer, således at der kan overføres data mellem computeren og disse enheder.

Nogle ydre enheder har, især førhen, slet ikke været koblet op til selve computeren. Det har været udstyr til indtastning af data eller programkode, der har kunnet ske fra et tastatur direkte på hulkort eller hulstrimmel. Ligeledes har man haft maskiner, der kunne sortere hulkort eller foretage en udskrift ud fra oplysninger på f.eks. et magnetbånd. Derved har man aflastet den på det tidspunkt meget kostbare computer.

Eksempler på ydre enheder 
 Dataterminal
 Harddisk
 Båndstation
 Printer
 Plotter
 Hulkortlæser
 Hulkorthuller
 Hulstrimmellæser
 Hulstrimmelhuller (punch)

Datalogi
Mig og obersten

Mig og obersten (originaltitel Me and the Colonel) er en amerikansk film fra 1958 instrueret af Peter Glenville. Filmens hovedroller spilles af Danny Kaye og Curt Jürgens.

For sin rolle i filmen modtog Danny Kaye en Golden Globe Award i kategorien 'Best Actor in a Motion Picture Musical or Comedy' og filmen modtog en Writers Guild of America Award for bedste manuskript for en komedie.

Handling 
Danny Kaye spiller en jøde, som er på flugt fra tyskerne, som er ved at besætte Frankrig under 2. verdenskrig.
Obersten (spillet af Curt Jürgens) er polsk oberst også på flugt efter at Polen er blevet "overrendt" af tyske tropper - og hvor befalingsmænd fra den polske hær bliver henrettet.

Kort fortalt de kommer til at flygte sammen i oberstens bil, men først skal de lige et sviptur ind i den besatte del af Frankrig (eller Belgien ?) - for at hente oberstens veninde.

De er to modsætninger - Obersten er dumdristig, og jøden er den nervøse men snarrådige, endvidere så har obersten ikke høje tanker om jøder generelt. De allierede ligger med en ubåd, der venter på at samle obersten op. Jøden har planer om at komme til et neutralt land så hurtig som muligt, men er mere eller mindre tvunget ud på denne omrejse i selskab med obersten.

Det ender med at veninden overlader sin plads i ubåden til jøden og forbliver selv i det krigshærgede Europa.

Eksterne henvisninger 
 

Film om 2. verdenskrig
Amerikanske film fra 1958
Film i sort-hvid
Komediefilm fra USA
Frameshift-mutation

En frameshift-mutation er en genetisk mutation, forårsaget af en insertion eller deletion af et antal nukleotider, der ikke er delelig med tre. Som DNA læses i tripletter (se codon) kan en ændring i grupperingen af disse codoner resultere i en fuldstændig anderledes translation af sekvensen.

Se også 
Mutation

Nonsensmutation

Missense-mutation
Biologi
Mutation
Nonsensmutation

En nonsensmutation er en genetisk mutation hvori en insertion eller deletion resulterer i et stop codon for tidligt i sekvensen, dette resulterer i et ikke færdigt protein, hvilket oftest ikke er funktionelt.

Se også 
 Mutation
 Frameshift-mutation
 Missense-mutation

Biologi
Mutation
Missense-mutation

En missense-mutation er en genetisk mutation hvori et nukleotid substitueres, hvilket resulterer i en ændring på det udtrykte aminosyre.

Se også 
 Mutation
 Frameshift-mutation
 Nonsensmutation
 Missense-mutationer relateret til SARS-CoV-2

Biologi
Mutation
Zidovudin

Zidovudin (ZVD), også kendt som azidothymidin (AZT) er et antiviralt lægemiddel brugt til behandle mod HIV/AIDS. Det bør bruges i kombination med andre lægemidler, i en kombinationsbehandling af HIV benyttes der oftest tre eller flere antivirale midler. I Danmark fås præparatet enten i kapsler uden andre indholdstoffer, eller i kombinationstabletter med lamivudin og abacavir.

Almene bivirkninger kan bestå af hovedpine, feber og hoste. Mens mere seriøse bivirkninger såsom leverproblemer og muskelskade. Gravide kvinder behandling ofte med en kombinationsbehandling, da det reducerer risikoen for smitte til barnet fra 25% til under 1%. Dog er der ikke meget erfaring med hensyn til uønsket påvirkning på fostret.

Zidovudin kan kun købes på recept. I kapselform anbefales en dosering på 250 mg to gange dagligt, mens der anbefales en 300 mg dosering to gange dagligt på tabletform.

Mekanisme 
Zidovudin er et revers transkriptasehæmmer, der selektivt inhiberer HIVs revers transkriptase, et nødvendigt enzym for HIV kan lave en DNA kopi af sit RNA. Transkriptionen af RNAet til DNA er nødvendigt for HIV kan integrere sin arvemasse i den inficerede celle.

Zidovudin omdannes til det mere probate 5'-triphosphat form i kroppen. I høje mængder kan den triphosphate form af zidovudin have en inhibitorisk effekt på den humane DNA-polymerase, der bruges under celledeling. Affiniteten for HIV's RT er dog hundrede gange højere end mod den humane DNA-polymerase. Zidovudin inhiberer replikation af HIV uden at have en effekt på den ikke inficerede celle, dette skyldes, at cellen kan reparere de ødelagte DNA-kæder, i tilfælde af, at zidovudin bryder kæden under formationen, mens HIV ikke har mulighed for denne reparation.

Henvisninger 

Lægemidler
Spaghettikode

Spaghettikode (på engelsk: spaghetti code) er et velkendt (oftest, men ikke altid nedsættende) udtryk eller begreb for kildekode der er skrevet på en måde, så det ikke har samme rene, ensartede og logiske struktur hele vejen gennem koden.

Det vil derfor ofte blive oplevet som kryptisk, fordi det både er svært læseligt og svært forståeligt. (Som regel også efter kort tid, af den programmør der har skrevet det)

Dermed vil spaghetti kode også umiddelbart være meget svært at vedligeholde og bygge videre på.

Spaghetti kode kan være forårsaget af flere faktorer, det kan f.eks. være: flygtige projekt krav, manglende programmerings stil og/eller regler eller at forfatteren har utilstrækkelig evne eller erfaring.

Modsætningen til Spaghettikode kan blandt andet være struktureret programmering.

Begrebets oprindelse 
Oprindelsen til navnet er usikker. Edsger Dijkstra begyndte i 1968 i en artikel at argumentere mod rodede programmer. Sammenligningen med spaghetti findes i en artikel fra 1977, skrevet af Guy Lewis Steele Macaroni is Better Than Spaghetti i Proceedings of the 1977 symposium on artificial intelligence and programming languages. Og i 1978 blev betegnelsen benyttet i bogen A primer on disciplined programming using PL/I, PL/CS, and PL/CT skrevet af Richard Conway om visse programmer der "have the same clean logical structure as a plate of spaghetti".

Kendetegn 

Kendetegn for spaghettikode kan være
 Generel mangel på struktur og/eller kodnings stil.
Dårlig navngivning af variabler, subrutiner / funktioner
Ulogiske og svært gennemskuelige referencer, hop og kald på kryds og tværs af koden. (Brug af GOTO-sætninger, flere indgange eller udgange af subrutiner og lignende)
 Snedige/Smarte IF-THEN-ELSE konstruktioner. (F.eks. flere If-Then-Else udsagn inden i hinanden)
Lange serier af program instruktioner, der burde have været opdelt i små og logisk sammenhængende dele. (Mangel på subrutiner/funktioner)
 Koden kan være skrevet med flere logiske udsagn eller operationer på samme linje eller med misvisende indrykninger af hvad koden gør. (Dette vil ikke genere en compiler, men kan forvirre et menneske)

Programmeringssprog 

Visse programmeringssprog såsom BASIC og Fortran har ry for at fremme spaghettikode og for ligefrem at ødelægge unge programmører. Assemblersprog gør det også nemt at skrive spaghettikode. På den anden side kan det hævdes, at programmører, der først har bakset med rodede programmer i BASIC eller assembler, får lært værdien af struktur. Nogle programmører har talt imod programmeringssprog, der er præget af disciplin og slaveri.

Kilder og henvisninger

Programmering
Datalogi
Programmeringssprog
Mathias Andersen

Mathias Andersen kan henvise til:

 Mathias Andersen (fodboldspiller) (født 1996) – dansk fodboldspiller (spillet for Danmark U16/U17/U18, Næstved, Slagelse)
 Mathias Andersen (fodboldspiller, født 1998) (født 1998) – dansk fodboldspiller (spillet for Danmark U16, AaB og Vejgaard)
 Mathias Toftegård Andersen (født 1996) – dansk skuespiller
Karyna Jozjykava

Karyna Jozjykava ( , født 7. august 1990 i Homel, Hviderussiske SSR, Sovjetunionen) er en hviderussisk håndboldspiller som spiller for Debrecen VSC og Hvideruslands håndboldlandshold.

Referencer 
 

Håndboldspillere fra Hviderusland
Csenge Hajduch

Csenge Hajduch (født 3. oktober 1990 i Békéscsaba, Ungarn) er en ungarsk håndboldspiller som spiller for Debrecen VSC.

Referencer 

Håndboldspillere fra Ungarn
Szederke Sirián

Szederke Sirián (født 1. juni 1994 i Szeged, Ungarn) er en ungarsk håndboldspiller som spiller for Debrecen VSC.

Referencer 

Håndboldspillere fra Ungarn
Bettina Horváth-Pásztor

Bettina Horváth-Pásztor (født 1. december 1994 i Fehérgyarmat, Ungarn) er en ungarsk håndboldspiller som spiller for Debrecen VSC.

Referencer 

Håndboldspillere fra Ungarn
Éva Kelemen

Éva Keleman (født 27. december 1987 i Szeghalom, Ungarn) er en ungarsk håndboldspiller som spiller for Debrecen VSC.

Referencer 

Håndboldspillere fra Ungarn
Júlia Hársfalvi

Júlia Hárafalvi (født 12. november 1996 i Zalaegerszeg, Ungarn) er en ungarsk håndboldspiller som spiller for Debrecen VSC.

Referencer 

Håndboldspillere fra Ungarn
BaseBoys

BaseBoys er en dansk ungdoms-tv-serie, som bliver vist på DR Ultra. Det første afsnit kom 16. februar 2018. En af skuespillerne er Bastian kendt fra MGP.

BaseBoys handler om fire venner, der helt tilfældigt bliver Danmarks største boyband. Første sæson havde premiere den 16. februar og bestod af 22 afsnit.

Handling 
De mødes i Mikkels kælder og spiller CS:GO, men da deres router går i stykker, ender de med at deltage i skolens band battle.

Seriens hovedperson er Oliver (Morgan Batchelor), som laver videoer om, hvad han tænker. Seriens omdrejningspunkt er, at Oliver prøver at fortælle Mathilde (Isa Thorlacius), at han er vild med hende og samtidig prøver at skjule det for Emil (Bastian Lars Andreasen), der er bror til Mathilde, fordi han er bange for, at han skal finde ud af det. Den eneste, der ved det, er A.J. (Vigga Rohweder), som fik det at vide ved et uheld under optagelsen af "Level 1000" (deres helt store hit udgivet d. 2. februar 2018 på DR Ultras Youtube-kanal), der er en musikvideo, hvor Oliver stod og talte med sig selv. A.J. er meget dårlig til at holde på det.

Emil, som er Olivers bedste ven, har det ikke nemt. Han har nemlig astma i en høj grad og er ikke god til at tage sin medicin. Inden BaseBoys blev kendte, blev Emil altid drillet med sin astma af Steen og Markus, skolens populære drenge.

Medvirkende

Episoder

Sæson 1

Sæson 2

Musik

Modtagelse 
Birgitte Kjær fra Politiken var positivt stemt over for serien, som hun mente, der fangede sin tween-målgruppe godt. Ifølge Kjær er "konflikterne [...] tegnet skægt nok op til, at unge, kræsne seere hægter sig på og er klar til mere, mere, mere", og hun roste videre konceptet i at inddrage youtuberen Julia Maria til at forklare klassiske tweenudfordringer.

Referencer

Eksterne henvisninger 

 BaseBoys på IMDb
 BaseBoys info på dr.dk
 https://www.dr.dk/tv/se/boern/ultra/baseboys-tvl/baseboys-2/baseboys

DR-serier
Jørgen Sverker Nilsson

Jørgen Sverker Nilsson (født 15. februar 1938 i København, død 22. december 2020) var en dansk officer.

Han var søn af premierløjtnant Agne Niels Sverker Nilsson (død 1973) og hustru Erna Gunda født Finsterer (død 2003), blev student fra Efterslægtselskabets Skole 1958 og gennemgik Hærens Officersskole 1960-1963]]. Nilsson blev premierløjtnant 1963 og forrettede tjeneste ved Den Kongelige Livgarde 1963-1968, var ved Forsvarsministeriet 1968-1970 og 1972-1977 og gennemførte Generalstabskursus 1970-1972.

Han blev major 1973 og var tjenestgørende ved FN's fredsbevarende styrke pâ Cypern (UNFICYP) 1977-1978, var kompagnichef ved Livgarden 1978-1979, lærer i taktik pâ Hærens Officersskole 1979-1982. Han blev oberstløjtnant 1981, var bataljonschef ved Livgarden 1982-1984, sektionschef i Forsvarsstaben 1984-1988 og blev oberst og chef for 1. sjællandske brigade 1988.

Dernæst blev han Hærens Tjenestegrensinspektør for Kamptjeneste 1990, afdelingschef ved Hærens Operative Kommando 1991, chef for Forsvarets Center for Lederskab 1991, generalmajor og chef for Hjemmeværnet fra 1993 til 28. februar 1998, hvor han fik sin afsked fra Hæren. Han var dernæst programchef ved Center for Ledelse (tidligere Dansk Management Forum) fra 1998 til 2003.

Nilsson var Kommandør af 1. grad af Dannebrogordenen, bærer Hæderstegnet for god tjeneste ved Hæren, Hjemmeværnets Fortjensttegn samt en lang række udenlandske ordener.

Han blev 9. september 1961 gift med Birgit Gundesen (født 1. september 1938 i København), datter af forretningsfører Anders Peter Gundesen (død 1977) og hustru Signe Kirstine Betty født Grøndal (død 1976).

Nilsson døde 22. december 2020 og er begravet på Hørsholm Kirkegård.

Referencer

Kilder 
 Kraks Blå Bog 2006

Personer i Kraks Blå Bog (afdøde)
Generaler i Hjemmeværnet
Personer fra København
Kommandører af 1. grad af Dannebrog
Danskere i 1900-tallet
Poul Nilsson

Poul Nilsson (født 30. oktober 1901 i København, død 6. november 1987) var en dansk politiker.

Han var søn af murerarbejdsmand Jens Nilsson og hustru Kristine født Håkanson, gennemførte folkeskolen og kom på Esbjerg Arbejderhøjskole 1921-22. Han deltog siden i flere højskolekurser og i 1941 i et kursus på Aarhus Universitet. Han blev udlært som cigarsorterer 1920 og arbejdede dernæst som cigarsorterer i København, Viborg og Nykøbing Mors, og siden 1929 i Holstebro, hvor han var tillidsmand hos firmaet R. Færch fra 1930 til 1957.

Nilsson var formand for Arbejdernes Fællesorganisation i Holstebro fra 1931 til 1958, formand for den socialdemokratiske presse i Ringkøbing Amt fra 1951 og for Amts-Bladet i Ringkøbing Amt samt medlem af Socialdemokratiets hovedbestyrelse fra 1945 til 1953, og hans politiske karriere begyndte, da han blev medlem af Holstebro Byråd i 1946. 1946-47 var han desuden midlertidigt medlem af Folketinget og tilsvarende midlertidigt medlem af Landstinget 1952-53. I 1957 blev han valgt til medlem af Folketinget i Ringkøbing Amtskreds, og han var på tinge til 1971. Her var han medlem af Finansudvalget fra 1964 til 1971 og medlem af den socialdemokratiske gruppebestyrelse 1966-68. Nilsson var formand for Hjemmeværnets Region II 1949-62, og han bar Hjemmeværnets Fortjensttegn.

Han blev gift 1925 med Marie Henriette Vilhelmine Møller (født 8. september 1898, død ?), datter af smed Kristian Møller og hustru Marie Henriette Vilhelmine født Person.

Eksterne henvisninger 
 Arkiv for Nilsson, Poul, 1901-1987, "Solgården", Skivevej 49 A, 7500 Holstebro, cigarsorterer, byrådsmedlem, folketingsmand

Kilder 
 Kraks Blå Bog 1974 Online-udgave

Personer i Kraks Blå Bog (afdøde)
Medlemmer af Holstebro Byråd
Kommunalbestyrelsesmedlemmer fra Socialdemokraterne
Tidligere folketingsmedlemmer fra Socialdemokraterne
Folketingsmedlemmer i 1940'erne
Folketingsmedlemmer i 1950'erne
Folketingsmedlemmer i 1960'erne
Folketingsmedlemmer i 1970'erne
Landstingsmedlemmer i 1950'erne